Булдуры

Бу́лдуры (() — частка горада Юрмала, размешчаная за 20 км ад Рыгі.

Названа гэтае месца ад прозвішча ўладальніка сядзібы Ёхана Булдрынка (Булдэрынга), які атрымаў яе ў валоданне ад магістра Лівонскага ордэна Вальтэра фон Плеттэнберга ў 1516 годзе.

Адзін з першых дачных раёнаў Рыжскага ўзмор’я — яго забудова пачалася ў 40-х гг. XIX стагоддзя. У 1875 годзе было пабудавана каля 400 лецішчаў. Неўзабаве з’явіўся будынак чыгуначнай станцыі. Лютэранская царква ў Булдуры пабудавана ў 1888—1889 гадах архітэктарам Г. Гілбігам. У 1907 годзе адкрылася паштовае аддзяленне, у 1908 годзе пачаў працаваць рынак.

У 1910 годзе ў былой булдурскай сядзібе была заснавана першая школа садоўніцтва ў Латвіі, якая функцыянуе і дагэтуль (першы будынак школы пабудаваны ў 1911 годзе па праекце архітэктара А. Ванага, наступны — у 1927—1928 гадах, апошні адносіцца да 1988 года). На тэрыторыі сённяшняга садоўніцкага тэхнікума Булдуры знаходзіцца таксама дэндралагічны парк.

Катэгорыя:Мікрараёны Юрмалы